**DĖL SUTIKIMO REORGANIZUOTI PANEVĖŽIO R. RAGUVOS LOPŠELĮ-DARŽELĮ „SKRUZDĖLIUKAS“**

2019 m. gruodžio 18 d. Nr. T-

Panevėžys

Vadovaudamasi Lietuvos Respublikos civilinio kodekso 2.95 straipsnio 2 dalimi,   
2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies   
21 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo taisyklių patvirtinimo“, 5 ir 21 punktais, Panevėžio rajono savivaldybės tarybos 2019 m. gruodžio 6 d. sprendimu Nr. T-231 „Dėl Panevėžio rajono savivaldybės tarybos 2016 m. kovo 30 d. sprendimo Nr. T-48 „Dėl Panevėžio rajono savivaldybės bendrojo ugdymo mokyklų tinklo pertvarkos 2016–2020 metais bendrojo plano patvirtinimo“ pakeitimo“, Panevėžio rajono savivaldybės taryba n u s p r e n d ž i a:

1. Sutikti reorganizuoti Panevėžio r. Raguvos lopšelį-darželį „Skruzdėliukas“ (reorganizuojama biudžetinė įstaiga) prijungimo būdu prie Panevėžio r. Raguvos gimnazijos (reorganizavime dalyvaujanti biudžetinė įstaiga).

2. Nustatyti, kad:

2.1. reorganizavimo tikslai – optimizuoti valdymą, racionalizuoti lėšų paskirstymą, užtikrinti kokybišką mokyklai priskirtų funkcijų vykdymą, siekiant ugdymo kokybės bei efektyvesnio išteklių naudojimo;

2.2. reorganizavimo būdas – prijungimas;

2.3. reorganizuojama biudžetinė įstaiga – Panevėžio r. Raguvos lopšelis-darželis „Skruzdėliukas“;

2.4. reorganizavime dalyvaujanti biudžetinė įstaiga – Panevėžio r. Raguvos gimnazija;

2.5. po reorganizavimo veiksianti įstaiga – Panevėžio r. Raguvos gimnazija, turinti teritorinį struktūrinį padalinį – ikimokyklinio ugdymo skyrių „Skruzdėliukas“, vykdantį priešmokyklinio ir ikimokyklinio ugdymo programas;

2.6. po reorganizacijos veiksiančios biudžetinės įstaigos savininko teises ir pareigas įgyvendins Panevėžio rajono savivaldybės taryba.

3. Įpareigoti:

3.1. Panevėžio r. Raguvos lopšelio-darželio „Skruzdėliukas“ direktorių ir Raguvos gimnazijos direktorių:

3.1.1. iki 2020 m. vasario 1 d. Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka parengti   
Panevėžio r. Raguvos gimnazijos ir Panevėžio r. Raguvos lopšelio-darželio „Skruzdėliukas“ reorganizavimo sąlygų aprašą ir apie reorganizavimo sąlygų sudarymą paskelbti viešai visų reorganizavime dalyvaujančių biudžetinių įstaigų nuostatuose nurodytuose šaltiniuose iki 2020 m. vasario 1 d.;

3.1.2. pateikti ne vėliau kaip pirmą reorganizavimo sąlygų sudarymo viešojo paskelbimo dieną reorganizavimo sąlygų aprašą valstybės įmonės Registrų centro Panevėžio filialui;

3.1.3. Lietuvos Respublikos biudžetinių įstaigų įstatymo nustatyta tvarka pranešti raštu visiems Panevėžio r. Raguvos gimnazijos ir Panevėžio r. Raguvos lopšelio-darželio „Skruzdėliukas“ kreditoriams apie įstaigos reorganizavimo sąlygų sudarymą iki 2020 m. vasario   
1 d.;

3.2. Panevėžio r. Raguvos gimnazijos direktoriui teisės aktų nustatyta tvarka parengti Panevėžio r. Raguvos gimnazijos nuostatų projektą iki 2020 m. vasario 15 d. ir pateikti jį tvirtinti Panevėžio rajono savivaldybės tarybai.

Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Diana Žukauskienė

2019-12-09

### PANEVĖŽIO RAJONO SAVIVALDYBĖS ADMINISTRACIJOS

**ŠVIETIMO, KULTŪROS IR SPORTO SKYRIUS**

#### Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL SUTIKIMO REORGANIZUOTI PANEVĖŽIO R. RAGUVOS LOPŠELĮ-DARŽELĮ „SKRUZDĖLIUKAS“ PROJEKTO**

2019 m. gruodžio 9 d.

Panevėžys

**Projekto rengimą paskatinusios priežastys.**

Priimtas Panevėžio rajono savivaldybės tarybos 2019 m. gruodžio 6 d. sprendimas   
Nr. T-231 ,,Dėl Panevėžio rajono savivaldybės tarybos 2016 m. kovo 30 d. sprendimo Nr. T-48 „Dėl Panevėžio rajono savivaldybės bendrojo ugdymo mokyklų tinklo pertvarkos   
2016–2020 metais bendrojo plano patvirtinimo“ pakeitimo“. Gautas Panevėžio r. Raguvos gimnazijos 2019-11-20 raštas Nr. SD-234 „Dėl informacijos pateikimo“, kuriame pritariama tinklo pertvarkos 2016–2020 metais bendrojo plano pakeitimams. Gautas Raguvos lopšelio-darželio „Skruzdėliukas“ 2019-11-19 raštas Nr. SD-95 „Dėl dokumentų pateikimo“.

Vadovaujantis Lietuvos Respublikos biudžetinių įstaigų įstatymo 14 straipsnio 4 dalimi, iš savivaldybės biudžeto išlaikomos biudžetinės įstaigos reorganizavimo procedūros gali būti pradėtos tik turint savivaldybės tarybos sutikimą reorganizuoti biudžetinę įstaigą.

**Sprendimo projekto esmė ir tikslai.**

Siūloma reorganizuoti jungimo būdu Raguvos lopšelį-darželį „Skruzdėliukas“ į Raguvos ikimokyklinio ugdymo skyrių „Skruzdėliukas“. Lopšelyje-darželyje „Skruzdėliukas“   
2019–2020 m. m. ugdomi 42 vaikai (30 ikimokyklinio amžiaus vaikų, 12 priešmokyklinio amžiaus vaikų, 2020 m. planuoja iš lopšelio-darželio į Raguvos gimnaziją ateiti 7 vaikai, 2021 – 10,   
2022 – 12.

**Kokių pozityvių rezultatų laukiama.** Bus įgyvendinamas Panevėžio rajono savivaldybės bendrojo ugdymo mokyklų tinklo pertvarkos 2016–2020 metais bendrasis planas. Bus užtikrintas ikimokyklinio ir priešmokyklinio amžiaus vaikų kokybiškas ugdymas.

Sumažės valdymui ir administravimui skiriamos išlaidos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Reikės Savivaldybės tarybos sprendimu patvirtinti Panevėžio r. Raguvos gimnazijos nuostatus nauja redakcija.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Finansavimo šaltinis – gimnazijos lėšos.

**Kiti, sprendimo projekto rengėjo nuomone, reikalingi paaiškinimai.** Nėra.

Vyr. specialistė Diana Žukauskienė